**DÖK beszámoló 2018/2019 I. félév**

Az iskolában szeptember óta folyamatosan tartottunk heti rendszerességgel DÖK gyűléseket. A megválasztott DÖK tagok minden megbeszélésen részt vettek, ahol az aktuális programokról tájékoztattuk egymást.

A városi ünnepségeken, a Városi Diákönkormányzati üléseken képviseltük iskolánkat, részt vettünk a megyei diákparlament ülésén is.

A „Sárgulási bálon” és „Dürer napon” is hagyományosan jól éreztük magunkat. Jó hangulatot tudtunk teremteni, köszönjük tanárainknak, hogy segítettek minket.

Az „Adventi-sütivásár” megédesítette a karácsony előtti napokat. Köszönjük, hogy szülői munkaközösség lelkesen, aktívan támogatja munkánkat. Köszönjük, hogy a tanító nénik segítettek a szervezésben és az árusítás zavartalanságában.

Gyula Város Önkormányzata és a Gyula Városi Diákönkormányzat közösen hirdetett pályázatot a Gyulán működő általános és középiskolák, valamint kollégiumok Diákönkormányzatainak közösségépítő programjainak támogatására. Iskolánk ezen a pályázaton 48 000 Ft-ot nyert el, melyhez a Szülői szervezet további 10 000 Ft-ot adott. Ebből a pénzből iskolánkban 3 tematikus lépcső kerül kialakításra.

Az első félév zárásaként 2019.02.06-án Iskolagyűlést szerveztünk, ahol az igazgatónő féléves értékelése után, kiszólítottuk mind a 100 kitűnő tanulmányi eredményt elért tanulótársunkat, valamint azon tanulóinkat akik városi versenyen 1.-3. helyezést, megyei és körzeti versenyen 1.-3. helyezést értek el. Büszkék vagyunk rájuk.

Lezárult a Dürer Dani és Dürer Dóra képregény rajzoló és történetíró pályázatunk, a pályázókat könyvjutalomban részesítettük, illetve megédesítettük napjukat egy tábla csokival. Műveik megtekinthetőek lesznek a zsibongóban.

A II. félévben mindenkinek jó tanulást kívánunk!

Kóra Alíz

DÖK elnök